b'\n_START_ARTICLE_\nLogo (programm\xc4\x93\xc5\xa1anas valoda)\n_START_SECTION_\nVisp\xc4\x81r\xc4\x93jie dati\n_START_PARAGRAPH_\nBru\xc5\x86urupu\xc4\x8da grafikas l\xc4\xabdzek\xc4\xbci ir Logo programm\xc4\x93\xc5\xa1anas vides vispaz\xc4\xabstam\xc4\x81k\xc4\x81 da\xc4\xbca._NEWLINE_Logo programm\xc4\x93\xc5\xa1anas vides pied\xc4\x81v\xc4\x81 programm\xc4\x93t\xc4\x81jam ieb\xc5\xabv\xc4\x93to komandu bibliot\xc4\x93ku, interpretatora teksta konsoli un programmu sarakstu, kur\xc4\x81 var ievietot instrukcijas jauno funkciju re\xc4\xa3istr\xc4\x81cijai. Jebkur\xc4\x81 Logo programm\xc4\x93\xc5\xa1anas vid\xc4\x93 ir ar\xc4\xab vismaz viens grafisks ekr\xc4\x81ns ar vismaz vienu "bru\xc5\x86urupuci".\n_START_SECTION_\nSintakse\n_START_PARAGRAPH_\nLogo valod\xc4\x81 tiek izmantoti konstantes trij\xc4\x81s form\xc4\x81s: skaitlis, v\xc4\x81rds un saraksts._NEWLINE_Konstantes \xe2\x80\x9csaraksts\xe2\x80\x9d ierakst\xc4\xab\xc5\xa1anai izmanto kvadr\xc4\x81tiekavas. Elementus sarakst\xc4\x81 atdala ar atstarp\xc4\x93m. Katrs saraksta elements var\xc4\x93tu b\xc5\xabt gan skaitlis, gan v\xc4\x81rds, gan saraksts._NEWLINE_Saraksta piem\xc4\x93rs: [4 g [logo 5] HH] Saraksts sast\xc4\x81v no 4 elementiem, pirmais \xe2\x80\x93 skaitlis, otrais \xe2\x80\x93 v\xc4\x81rds, tre\xc5\xa1ais \xe2\x80\x93 saraksts un ceturtais - v\xc4\x81rds. Darb\xc4\xabbas ar konstant\xc4\x93m notiek ar komandu vai funkciju pal\xc4\xabdz\xc4\xabbu. Lietot\xc4\x81js_NEWLINE_var izmantot gan vid\xc4\x93 ieb\xc5\xabv\xc4\x93tas komandas un funkcijas (angl. primitives), gan izveidot savas._NEWLINE_Programmas Logo valod\xc4\x81 raksta rindu sec\xc4\xabb\xc4\x81. Katra rinda veido komandas vai funkcijas izsauk\xc5\xa1anu. Logo interpretators lasa programmu no aug\xc5\xa1as uz l\xc4\x93ju, katru rindu lasot no kreis\xc4\x81s puses.\n_START_SECTION_\nProgrammas koda piem\xc4\x93rs\n_START_PARAGRAPH_\nTO HELLO_NEWLINE_  PRINT [Hello, World!]_NEWLINE_END\n_START_SECTION_\nRealiz\xc4\x81cijas un interpret\xc4\x81cija\n_START_PARAGRAPH_\nLogo realiz\xc4\x81cij\xc4\x81m nav visp\xc4\x81ratz\xc4\xabta standarta. Kop\xc5\xa1 izstr\xc4\x81d\xc4\x81\xc5\xa1anas Logo valoda past\xc4\x81v\xc4\xabgi att\xc4\xabst\xc4\x81s un pilnveidojas, atst\xc4\x81jot bez izmai\xc5\x86\xc4\x81m tikai da\xc5\xbeus pamat\xc4\xabpatn\xc4\xabbas. Pa\xc5\xa1laik eksist\xc4\x93 daudz Logo dialektu, kuri at\xc5\xa1\xc4\xb7\xc4\xabr\xc4\x81s ne tikai ar ieb\xc5\xabv\xc4\x93to komandu un funkciju sarakstu, bet ar\xc4\xab ar vides interfeisu \xe2\x80\x93 Logo Writer, Micro Words, UCBLogo un daudzi citi. Situ\xc4\x81cija k\xc4\xbc\xc5\xabst sare\xc5\xbe\xc4\xa3\xc4\xabt\xc4\x81ka bru\xc5\x86urupu\xc4\x8du grafikas izplat\xc4\xab\xc5\xa1anas d\xc4\x93\xc4\xbc, kuru k\xc4\xbc\xc5\xabdaini sauc par Logo._NEWLINE_Logo interpretatori ir pieejami da\xc5\xbe\xc4\x81d\xc4\x81m platform\xc4\x81m un oper\xc4\x93t\xc4\x81jsist\xc4\x93m\xc4\x81m: Windows, DOS, Linux, Mac OS, Unix u.c. Eksist\xc4\x93 ar\xc4\xab da\xc5\xbe\xc4\x81di Logo-dialekti, k\xc4\x81, piem\xc4\x93ram, Object Logo, kur\xc5\xa1 tika izstr\xc4\x81d\xc4\x81ts 1986. gad\xc4\x81._NEWLINE_Braiens Harvijs, tr\xc4\xabss\xc4\x93jumu gr\xc4\x81matas par programm\xc4\x93\xc5\xa1anas stilu Logo (\xc2\xabComputer Science Logo Style\xc2\xbb) autors, izstr\xc4\x81d\xc4\x81ja Berkeley Logo. Daudz a\xc4\xa3entu Logo versijas \xe2\x80\x94 StarLogo un NetLogo._NEWLINE_Sist\xc4\x93mai Microsoft Windows ir pieejama sist\xc4\x93ma MSWLogo un vi\xc5\x86as jaun\xc4\x81k\xc4\x81 versija FMSLogo, kuras tiek pla\xc5\xa1i izmantotas Lielbrit\xc4\x81nijas un Austr\xc4\x81lijas skol\xc4\x81s. ASV skol\xc4\x81s izmanto komerci\xc4\x81l\xc4\x81s realiz\xc4\x81cijas MicroWorlds Logo un Imagine Logo._NEWLINE_MSWLogo un FMSLogo var izmantot vair\xc4\x81kus bru\xc5\x86urupu\xc4\x8dus un 3D grafiku.'